Source: https://www.otazkanapravnika.eu/sk/pravny-blog/vekove-limity-pre-ziskanie-prispevkov-na-osobnu-asistenciu-ci-kupu-osobneho-motoroveho-vozidla-su-protiustavne
Timestamp: 2020-08-15 01:59:52+00:00
Document Index: 15728521

Matched Legal Cases: ['súd ', 'súd ', 'súd ', '§ 34', '§ 22', 'čl. 26']

Vekové limity pre získanie príspevkov na osobnú asistenciu či kúpu osobného motorového vozidla sú protiústavné | Otázka Na právnika
Prečítaných: 892 142
Zákon o peňažných príspevkoch na kompenzáciu ťažkého zdravotného postihnutia upravoval podmienky na získanie príspevkov na osobnú asistenciu alebo motorové vozidlo len v ohraničenom vekovom limite.
Zákon o peňažných príspevkoch na kompenzáciu ťažkého zdravotného postihnutia upravoval podmienky na získanie príspevkov na osobnú asistenciu alebo motorové vozidlo len v ohraničenom vekovom limite. Podľa verejnej ochrankyne práv je takáto úprava protiústavná. Ústavný súd jej dal za pravdu.
Právna úprava až doteraz umožňovala poskytnúť príspevok na osobnú asistenciu „najskôr od 6. roku veku do dovŕšenia 65. roku veku“. Pri žiadosti o príspevok na kúpu auta bola horná hranica stanovená tiež na 65 rokov veku (dolná veková hranica v tomto prípade nebola stanovená).
Návrh ombudsmanky
O preskúmanie predmetnej právnej úpravy požiadala verejná ochrankyňa práv ešte v septembri 2018. V návrhu Ústavný súd upozornila najmä na diskrimináciu na základe veku a nesúlad s Ústavou SR a medzinárodnými dohovormi. Urobila tak po tom, ako sa na ňu obrátila komisárka pre osoby so zdravotným postihnutím Zuzana Stavrovská.
Rozhodnutie pléna sp. zn. PL. ÚS 16/2018
Ústavný súd na neverejnom zasadnutí pléna dňa 2. apríla 2020 rozhodol vo veci vedenej pod sp. zn. PL. ÚS 16/2018 tak, že predmetnú právnu úpravu (§ 34 ods. 3 v časti „najneskôr do konca kalendárneho roka, v ktorom dovŕši 65 rokov veku“ a § 22 ods. 2 prvej vety v časti „najskôr od 6. roku veku do dovŕšenia 65. roku veku“ a druhej vety zákona o peňažných príspevkoch na kompenzáciu ťažkého zdravotného postihnutia) vyhlásil za protiústavnú.
Publikovaním daného rozhodnutia stratia nesúladné časti zákona svoju účinnosť a nebudú môcť byť uplatňované voči osobám v jednotlivých prípadoch. Zároveň začne plynúť Národnej rade SR lehota 6 mesiacov, aby diskriminačné časti zákona zosúladila s Ústavou SR a medzinárodnými dohovormi. Ak tak neurobí, tieto časti stratia aj platnosť.
Viete kedy a za akých podmienok ste povinný platiť daň za psa a v akej výške?
Otázka na právnika, 12 Jul, 2017
Právo na informácie je zaručené čl. 26 Ústavy SR. Toto právo pomáha občanom v kontrole činnosti…
Otázka na právnika, 22 Jan, 2018
Novelou zákona o správnych poplatkoch bol od 1. 1. 2018 zavedený nový poplatok vo výške 10 EUR za…
Otázka na právnika, 30 Jan, 2018
Pacient má právo poznať všetky informácie, ktoré obsahuje zdravotná dokumentácia vedená o jeho…
Otázka na právnika, 19 Feb, 2018